Etiopijos ortodoksinė tevahedo bažnyčia
Etiopijos ortodoksinė tevahedo bažnyčia (amhar. Yäityop'ya ortodoks täwahedo bétäkrestyan) – Etiopijos bažnyčia, iki 1959 metų priklausiusi koptų ortodoksinei bažnyčiai. Etiopijos bažnyčia skelbiasi esanti pirmąja krikščioniškąja bažnyčia, pakrikštyta apaštalo Pilypo. Bažnyčioje dieviškosios pamaldos vyksta senąja gezo kalba, tačiau paprastos pamaldos vyksta vietine kalba. Etiopijos ortodoksinėje bažnyčioje daugiau dėmesio skiriama Senajam Testamentui.